സഹോദരിയ്ക്ക് പെണ്കുഞ്ഞ് ജനിച്ചതിന് സൗജന്യമായി പെട്രോള് നല്കി സഹോദരന് ഭോപ്പാല്: സഹോദരിക്ക് പെണ്കുഞ്ഞ് പിറന്ന സന്തോഷം പങ്കുവയ്ക്കാന് മൂന്ന് ദിവസം ഉപഭോക്താക്കള്ക്ക് സൗജന്യ പെട്രോള് നല്കി പമ്ബുടമയായ യുവാവ്. മദ്ധ്യപ്രദേശിലെ ബൈത്തൂല് ജില്ലയിലാണ് പെട്രോള് പമ്ബ് ഉടമയായ ദീപക് സൈനാനിയാണ് അമ്മാവനായതിന്റെ സന്തോഷം വേറിട്ട രീതിയില് ആഘോഷിച്ചത്. ഭിന്നശേഷിക്കാരിയാണ് ദീപകിന്റെ സഹോദരിയായ സഹോദരി ശിഖാ പോര്വാള്. സഹോദരിയ്ക്ക് കുഞ്ഞുണ്ടായത് എങ്ങനെ ആഘോഷിക്കുമെന്ന് കുറെ ആലോചിച്ചു. സൗജന്യ പെട്രോള് നല്കുന്നത് പ്രസസ്തിയ്ക്ക് വേണ്ടിയാണെന്ന് ജനങ്ങള് കരുതുമോ എന്ന ആശങ്കയുണ്ടായിരുന്നു. പിന്നീട് തീരുമാനവുമായി മുന്നോട്ട് പോകാന് തന്നെ തീരുമാനിക്കുകയായിരുന്നു. ആണ്കുട്ടിയാണ് ജനിച്ചിരുന്നത് എങ്കിലും ഇത് പോലെ തന്നെ ആഘോഷിക്കുമായിരുന്നു എന്നും ദീപക് പറഞ്ഞു. അഷ്ടമി, നവമി, ദസറ ദിനങ്ങളിലാണ് സൗജന്യ പെട്രോള് നല്കിയത്. ഒക്ടോബര് 13 മുതല് 15 വരെയുള്ള ദിവസങ്ങളില് രാവിലെ 9 മുതല് 11 വരെയും വൈകിട്ട് അഞ്ച് മുതല് ഏഴ് വരെയുമാണ് പെട്രോള് സൗജന്യമായി നല്കിയത്. 100 രൂപയ്ക്ക് പെട്രോള് അടിച്ചവര്ക്ക് അഞ്ച് ശതമാനവും 200 മുതല് 500 രൂപയ്ക്ക് വരെ പെട്രോള് അടിച്ചവര്ക്ക് 10 ശതമാവും അതിന് മുകളിലുള്ളവര്ക്ക് 15 ശതമാനവും സൗജന്യമായി നല്കി.